tartuNLP/wikipedia-smugri-20251201 huggingface dataset:
Saakelin sunnuntai

Saakelin sunnuntai ("Sunday Bloody Sunday") on John Schlesingerin ohjaama brittiläinen draamaelokuva vuodelta
1971. Homo- ja biseksuaalisuutta käsittelevä ihmissuhdedraama on kirjailija ja filmikriitikko Penelope Gilliattin (1932–1993) ainoaksi jäänyt käsikirjoitus ja ehkä ensimmäinen valtavirran elokuva, jossa nähdään kahden miehen välinen suudelma. Pääosia näyttelevät Peter Finch, Glenda Jackson ja heidän kummankin rakastajana Murray Head. 
Juoni.
Epätavallisessa kolmiodraamassa eronnut lontoolaisnainen Alex Greville (Jackson) ja lääkärimies Daniel Hirsh (Finch) ovat molemmat rakastuneita nuoreen biseksuaaliin kuvanveistäjään Bob Elkiniin (Head) ja myös tietävät toistensa olemassaolosta. Kun Alex eikä Daniel kykene kumpikaan etenemään suhteessaan, Bob tekee ratkaisun heidän molempien puolesta ja alkaa järjestellä muuttoa yksin Lontoosta New Yorkiin, jossa näkee taiteelleen paremmat markkinat.
Elokuva kuvaa 1970-luvun taitteen suurkaupungin kiireisten ammattilaisten hektistä elämäntapaa, joka ulottuu heidän työstään myös vapaa-aikaan. Tekstiplansseilla kerrotaan, mikä viikonpäivä on milloinkin menossa, lankapuhelimet pärisevät, keskusneidit yhdistävät puheluja ja ottavat muistiin viestejä, ja autolla juututaan ruuhkiin matkalla tapaamisesta toiseen.
Elokuva päättyy epätavallisesti Danielin monologiin suoraan kameralle.
Vastaanotto.
Britannian Bafta-palkintogaalassa elokuva palkittiin vuoden parhaana ja Schlesinger parhaana ohjaajana. Myös Jackson ja Finch palkittiin rooleistaan ja Richard Marden parhaasta leikkauksesta. New York Film Critics Circle palkitsi elokuvan käsikirjoituksen vuoden parhaana. Elokuva tuotti myös muun muassa neljä Oscar-ehdokkuutta (Finch, Jackson, Schlesinger ja Gilliatt) ja parhaan englanninkielisen ulkomaisen elokuvan Golden Globen.
"Saakelin sunnuntai" valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Triviaa.
Kolminkertaiseksi pääosa-Oscarin voittajaksi aikuisiällään edennyt Daniel Day-Lewis tekee elokuvassa 13-vuotiaana pienen sivuroolin yhtenä autoja naarmuttavista pojista.
La Bollène-Vésubie

La Bollène-Vésubie on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Sen sijaitsee noin 55 kilometriä Nizzasta pohjoiseen.
Kunnan nähtävyyksiä on sola Col de Turini, joka on ollut usean Monte Carlon rallin pikataipaleena. Samaa solaa on käytetty myös usein pyöräilykilpailuissa Ranskan ympäriajon ja Pariisi–Nizza-ajon etappina.
Irma Christenson

Irma Alexandra Christenson (14. tammikuuta 1915 Hunnebostrand, Göteborgin ja Bohusin lääni, Ruotsi – 21. helmikuuta 1993 Oscarin seurakunta, Tukholma, Ruotsi) oli ruotsalainen näyttelijä. Vuonna 1954 hän meni naimisiin kirjailija Per-Erik Rundquistin kanssa. Heidän poikansa on näyttelijä Mikael Rundquist. Hänet kiinnitettiin vuonna 1950 Tukholmassa sijaitsevaan Dramateniin.
Kramer Guitars

Kramer Guitars on yhdysvaltalainen sähkökitaroita ja -bassoja valmistava yritys. Yhtiö on valmistanu alumiinikaulaisia kitaroita ja bassoja 1970-luvulla, ja puukaulaisia kitaroita 1980-luvulla. Kramer-kitarat ovat suunniteltuja lähinnä heavy metal- ja hard rock -muusikoille.
Kramer Guitars on nykyisin osa Gibson Guitar Corporationia. Yhtiön valmistamat kitarat ovat nykyisin keräilijöiden suosiossa. 
Kramer on valmistanut esimerkiksi Kissin basisti Gene Simmonsin kuuluisan kirveen muotoisen Axe-basson (ks. kuva).
Schecter Guitar Research

Schecter Guitar Research (tunnettu yleisemmin nimellä Schecter) on yhdysvaltalainen soitin- ja vahvistinvalmistaja.
Yhtiön perusti David Schecter vuonna 1976, ja se valmisti alun perin varaosia esimerkiksi Gibsonin ja Fenderin kitaroihin.
Nykyisin Schecterillä on massatuotannossa sähkökitaroita, bassoja ja teräskielisiä akustisia kitaroita.
Schecter valmistaa myös käsintehtyjä soittimia mittatilaustyönä, ja myös jonkin verran kitaravahvistimia.
Intiassa kukin on kummempi

Intiassa kukin on kummempi on Jukka Virtasen ja Seppo ”Bisquit” Ahdin vuonna 1975 julkaisema humoristinen matkakirja tekijöiden etenemisestä maitse pitkin tunnettua ”hippireittiä” Turkista Intiaan. Realistisen matkakuvauksen sijasta tekstin tyyli on Bisquitin pakinoita "Ilta-Sanomissa" muistuttavaa sanaleikkiä, paikallisten olojen absurdia liioittelua ja mielleyhtymien kautta tehtyjä rinnastuksia Suomen 1970-luvun oloihin, elämäntyyliin ja julkisuuden henkilöihin. Kirjan "Helsingin Sanomissa" esitellyt Mattiesko Hytönen epäilikin kaksikon olleen matkalla ”pilvessä” useamminkin kuin kirjan kertoman kerran afganistanilaisessa majatalossa. Hytönen ei vaikuta ymmärtävän saati arvostavan tekijöiden huumoria juurikaan.
176-sivuisessa kirjassa on myös runsaasti mustavalkovalokuvia kaverusten matkalta.
Kirjan nimi on sanaleikki kupletista ”Intian kuu”, Martti Jäppilän merimiesjuttuja karrikoivasta sanoituksesta Stephen Fosterin sävelmään ”Camptown Races”, jossa lauletaan ”Intiassa kuukin on kuumempi, oo-hiio-hei / Kuin aurinko meillä mutta suurempi, oo-hiio-hei”.
Zeebruggen satama

Zeebruggen satama on Belgiassa sijaitseva suuri satama, joka on konttisatama sekä irtotavaran ja ajoneuvojen satama. Zeebruggen satama on yksi maailman merkittävimpiä roro-satamia ja yksi maailman merkittävimmistä ajoneuvojen satamista. Sataman kautta on myös matkustajalauttaliikennettä lähes 20 kohteeseen. Satama työllistää yli 10 000 henkilöä ja satamaan saapuu noin 8000 alusta vuosittain.
Elia (nimi)

Elia on heprealaisperäinen miehen, joskus myös naisen etunimi. Sen heprealainen alkumuoto on "Elijah", joka tarkoittaa "Jahve on Jumalani", ja sen on tehnyt tunnetuksi Vanhan testamentin profeetta Elia (Elia Tisbeläinen). Nimi on laajalti käytössä myös kreikkalaisessa muodossa Elias. Suomessa ovat käytössä myös nimen muunnelma Eljas sekä varsinkin karjalaisilla myös Ilja.
Suomessa nimi Elia on Digi- ja väestötietoviraston tietojen mukaan annettu huhtikuuhun 2025 mennessä noin 1 840 miehelle ja ainakin 80 naiselle. Nimi on ollut harvinaisena käytössä jo 1800-luvulla, mutta yli puolet Suomen Elia-nimisistä on syntynyt 2010- ja 2020-luvuilla. Vuodesta 2020 lähtien Elian nimipäivä on 9. huhtikuuta, joka jo ennestään on ollut Eliaksen nimipäivä.
Lina Hurtig

Lina Hurtig (s. 5. syyskuuta 1995 Avesta, Ruotsi) on ruotsalainen jalkapalloilija, pelipaikaltaan hyökkääjä. Hän on ulkomailla edustanut italialaisseura Juventusta kausina 2020–2022 ja englantilaista Arsenalia kausina 2022–2025. Hän siirtyi kesällä 2025 italialaiseen Fiorentinaan. Aiemmin hän edusti kotimaansa pääsarjassa Umeå IK:ta ja Linköpings FC:tä. Hurtig voitti jalkapallon naisten alle 19-vuotiaiden Euroopan-mestaruuskilpailuissa 2012 kultaa Ruotsin joukkueessa.
Hurtig on heinäkuun 11. päivään 2025 mennessä pelannut Ruotsin naisten maajoukkueessa 75 maaottelua ja tehnyt niissä 23 maalia. MM-kilpailuissa 2019 hän saavutti pronssia. Hän pelasi avauskokoonpanossa kahdessa ottelussa ja tuli vaihdosta kentälle viidessä ottelussa. Hän teki maalin alkulohko-ottelussa Thaimaata vastaan. EM-kilpailuissa 2022 Ruotsi ylsi välieriin ja Hurtig pelasi neljä ottelua. MM-kilpailuissa 2023 hän tuli vaihdosta kentälle kuudessa pronssia saavuttaneen Ruotsin seitsemästä ottelusta.
Luettelo Yhdistyneiden kansakuntien turvallisuusneuvoston päätöslauselmista (2000–2002)

Tämä on luettelo Yhdistyneiden kansakuntienturvallisuusneuvoston päätöslauselmista 1301-1400, jotka hyväksyttiin 31. toukokuuta 2000 ja 28. maaliskuuta 2003 välisenä aikana.
Eliisa Pitkäsalo

 
Eliisa Pitkäsalo (s. 1968 Pietarsaari) on suomalainen kääntämisen ja kirjallisuuden tutkija, Tampereen yliopiston monikielisen viestinnän ja käännöstieteen sekä kääntäjän suomen opintojen yliopisto-opettaja ja Turun yliopiston monikielisen käännösviestinnän dosentti. Hän on myös Multimodality in Translation and Interpreting (MULTI) -tutkimusryhmän jäsen ja yhteyshenkilö. 
Opinnot ja ura.
Eliisa Pitkäsalo valmistui vuonna 1998 filosofian maisteriksi Jyväskylän yliopistosta pääaineenaan yleinen kirjallisuus. Sen jälkeen hän työskenteli useita vuosia suomen kielen, kirjallisuuden ja kulttuurin tuntiopettajana, lehtorina ja yliopistonlehtorina Nyugat-magyarországi Egyetem Savaria Egyetemi Központ -yliopistossa (lyhenne NymE SEK, ennen Berzsenyi Dániel Fӧiskola) Szombathelyssä Unkarissa. Tänä aikana Pitkäsalo toimi myös vastuuhenkilönä useissa suomen ja unkarin kieltä sekä suomalaista ja unkarilaista kirjallisuutta ja kulttuuria tarkastelevissa konferensseissa, käänsi unkarilaista kaunokirjallisuutta, ohjasi käännöshankkeita ja toimitti erilaisia unkariksi käännettyjä suomalaisia teoksia sekä lyriikkaa ja novellistiikkaa esittelevät kaksikieliset valikoimateokset.
Vuonna 2009 Pitkäsalo väitteli filosofian tohtoriksi nykykulttuurin tutkimuksen oppiaineesta Jyväskylän yliopistosta. Väitöskirjan aiheena oli kalevalaiset henkilöhahmot Johanna Sinisalon romaanissa "Sankarit". Väitöskirja julkaistiin vuonna 2011 muokattuna versiona nimellä "Kalevalaiset sankarit nykymaailman menossa: tutkimus Johanna Sinisalon kirjasta Sankarit." Pitkäsalo on aktiivinen tutkija ja on julkaissut runsaasti artikkeleita useilta eri tutkimusalueilta. Tällä hetkellä hän tutkii sarjakuvan lukukokemusta sekä oikeudellisten tekstien visualisoimista ja saavutettavuutta.
Vuodesta 2011 alkaen Pitkäsalo on työskennellyt Tampereen yliopistossa monikielisen viestinnän ja käännöstieteen suomen opintojen vastaavana yliopisto-opettajana. Vuonna 2017 hän vastaanotti monikielisen käännösviestinnän dosentuurin Turun yliopistosta. Pitkäsalo on ollut myös useiden konferenssien ja symposiumien järjestelijätoimikunnissa, toiminut suomi toisena ja vieraana kielenä kurssien kouluttajana ja johtajana. Hän vierailee säännöllisesti tutkijan ja opettajan roolissa suomalaisissa ja eurooppalaisissa yliopistoissa. Lisäksi hän edistää työllään Suomen ja Unkarin välistä kieli- ja kulttuuriyhteistyötä.
Aiheesta muualla.
Liisa Rantalaiho

Liisa Rantalaiho (s. 25. tammikuuta 1933 Kuorevesi) on suomalainen sosiologi. Hän johti Raija Julkusen kanssa Suomen Akatemian rahoittamaa tutkimushanketta Suomen hyvinvointiyhteiskunnasta ja sukupuolirooleista.
Isto Turpeinen

Veikko Isto Kalevi Turpeinen (s. 9. syyskuuta 1960 Rautjärvi) on tanssitaiteen tohtori, tanssija, tutkija ja pedagogi.
Hän on erityisasiantuntija Taiteen edistämiskeskuksessa Kulttuurihyvinvoinnin asiantuntijapalveluissa. 
Hän on toiminut Taideyliopiston Teatterikorkeakoulussa yliopistonlehtorina (2019–2020) ja vierailevana tutkijana Esittävien taiteiden tutkimuskeskuksessa (2018–2019). Tutkimusaiheena oli ”Organisaatiotutkimus taideorganisaatiosta: Mistä on tanssin hyvä tehty? Toimintatutkimus tanssikulttuurien muutosta yhteiseen taloon”.
Hän on ollut lisäksi tutkijatohtorina (2017–2019) Strategisen tutkimuksen neuvoston rahoittamassa Arts as Public Service: Strategic Steps towards Equality -hankkeessa, jossa hän toimi kahdessa ArtsEqual]-tutkimusryhmässä: Arts at School ja Basic Arts Education for All.
Hän on Taideosuuskunta Apinatarhan ja Vapaan Tanssikoulun (TPO) perustajajäsen. Hän toimi pitkään Suomen Taidekasvatuksen Tutkimusseuran johtokunnan jäsenenä. Hän on ollut Suomen miestutkimusseuran (SuMS) hallituksen jäsen. Hänen erikoisalaansa on tanssin raakalautatyötapa, jota hän on kehittänyt työskennellessään poikien ja miesten kanssa. 
Hän on väitellyt Taideyliopiston Teatterikorkeakoulussa 2015. Taidepedagogisen väitöstutkimuksen nimi on "Raakalautaa ja rakkautta. Kolme sommitelmaa oman elämän tanssista". 
Hän sai vuonna 2002 Lastenkulttuurin valtionpalkinnon.
Suomi–Ruotsi-maaottelu 1940

Miesten Suomi–Ruotsi-maaottelu 1940 käytiin ensimmäisen kerran kolmoismaaotteluna, kun kisoihin osallistui myös Saksa. Ottelu käytiin Helsingissä ja sen voitti Ruotsi, toiseksi tuli Saksa ja kolmanneksi Suomi. Tämä maaottelu aloitti aktiivisen urheilusuhteen Suomen ja Saksan välillä. Mukaan tuli muitakin lajeja kuin yleisurheilu.
Maaottelussa oli arvovaltaiset edustajat osanottajamaista. Saksasta saapui valtakunnan urheilujohtaja Hans von Tschammer und Osten ja tohtorit Karl Ritter von Ferdinand Halt ja Carl Diem. Ruotsista saapuivat johdon edustajina Ruotsin perintöprinssi Kustaa Aadolf ja kreivi Folke Bernadotte sekä urheilujohtajina Bo Lindman ja Bo Ekelund.
Maksaneita katsojia maaottelussa oli toisena kilpailupäivänä sunnuntaina ennätysmäärä 50 076. Ennätys rikottiin vasta Helsingin vuoden 1952 olympiakisojen yhteydessä. Urheilullisesti kisat Suomen joukkueen osalta olivat erikoiset, sillä ensimmäisen kerran TUL:n edustajia kilpaili Suomen joukkueessa; kaikkiaan viisi urheilijaa eli pikajuoksija Tyko Vanne (Turun Voima), kuulantyöntäjä Yrjö Lehtilä (Turun Toverit), maileri Reino Lehti (Salon Vilpas), pituushyppääjä Sakari Toivonen (Helsingin Tarmo) ja kiekonheittäjä Veikko Nyqvist (Helsingin Kotkat).
Maaottelun sisällä käytiin niin kolmen maan ottelu kuin maakohtaiset kamppailut. Kuitenkin kolmimaaottelu nousi kaikkein näkyvimmäksi kamppailuksi. Sen voitti Ruotsi, kuten muutkin maaottelut. Saksa voitti kolmimaaottelussa ja kahdenkeskisessä maaottelussa Suomen. Helsingin Sanomat palkitsi kustakin maasta "mieluisimmalla tavalla yllättäneen urheilijan". Tämän perusteella palkituiksi tulivat Saksasta Rudolf Glötzner, joka oman lajinsa seiväshypyn lisäksi osallistui varamiehenä pituushyppyyn voittaen lajin, Ruotsista estejuoksija Euroopan mestari Lars Larsson, jonka voittoa ruotsalaiset itse pitivät sillä hetkellä yllätyksenä, ja Suomesta korkeushyppääjä Nils Nicklén.
Elin Bragnum

Elin Bragnum (s. 1. toukokuuta 1994 Tukholma, Ruotsi) on ruotsalainen jalkapalloilija, pelipaikaltaan keskikenttäpelaaja. Bragnum pelaa nykyisin Damallsvenskan-seura Piteå IF:n riveissä. Hänellä on seuran kanssa sopimus vuoteen 2020 saakka. Bragnum laukoo vasemmalta.
Fenoksimetyylipenisilliini

Fenoksimetyylipenisilliini (C16H18SN2O5) eli V-penisilliini on penisilliineihin kuuluva orgaaninen yhdiste. Yhdistettä käytetään lääketieteessä antibioottina. Fenoksimetyylipenisilliini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Huoneenlämpötilassa fenoksimetyylipenisilliini on kiteistä ainetta. Yhdiste liukenee happamiin vesiliuoksiin ja poolisiin orgaanisiin liuottimiin. Fenoksimetyylipenisilliinin antibioottiset ominaisuudet perustuvat siihen, että se estää bakteerien soluseinän synteesin. Fenoksimetyylipenisilliini tehoaa lähinnä grampositiivisiin bakteereihin esimerkiksi stafylokokkeihin, streptokokkeihin, sekä "Bacillus" -ja "Clostridium"-sukujen lajeihin. Penisillinaasia tuottavat bakteerit ja MRSA-kannat ovat vastustuskykyisiä yhdisteelle. Suurin osa gramnegatiivisista bakteereista on fenoksimetyylipenisilliinille vastustuskykyisiä. Fenoksimetyylipenisilliiniä voidaan käyttää keuhkokuumeen, nielutulehduksen ja ihotulehdusten hoidossa. Fenoksimetyylipenisilliini tuli Yhdysvalloissa markkinoille 1953. Fenoksimetyylipenisilliini kestää G-penisilliiniä paremmin happamia olosuhteita, joten sitä voidaan annostella tablettina ruiskeen sijasta.
Haittavaikutukset.
Tyypillisiä fenoksimetyylipenisilliinin aiheuttamia haittavaikutuksia ovat huonovointisuus, oksentelu ja ripuli. Penisilliinille allergisille se voi aiheuttaa ihottumaa ja vakaviakin yliherkkyysreaktioita kuten anafylaksiaa.
Valmistus.
Fenoksimetyylipenisilliiniä valmistetaan bioteknisesti "Penicillum chrysogenum"-homeen avulla. Homeen kasvatusliemeen lisätään fenoksietanolia tai fenoksietikkahappoa, jolloin home tuottaa fenoksimetyylipenisilliiniä.
Anna Hjälmkvist

Anna Hjälmkvist (s. 25. maaliskuuta 1993 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-seura Växjö DFF:n paidassa. Hjälmkvist käyttää pelinumeroa 23.
Ääni (albumi)

Ääni on Jonna Tervomaan kymmenes studioalbumi, joka julkaistiin 1. syyskuuta 2017.
Michelle De Jongh

Michelle Helene Isabelle De Jongh (s. 19. toukokuuta 1997 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-seura Vittsjö GIK:ssä. De Jongh käyttää pelinumeroa 20.
Pikku Veera

Pikku Veera () on Vasili Pitšulin ohjaama neuvostoliittolainen elokuva vuodelta 1988.
Juoni.
Saastuneen neuvostokaupungin juopon isän tytär, nuoreksi naiseksi varttunut Vera (Negoda) ei odota suuria tulevaisuudelta. Hän kulkee tansseissa, käyttäytyy kapinallisesti ja harrastaa seksiä opiskelijapoikaystävänsä kanssa.
Vastaanotto.
Elokuvan alastonkohtaus ja muu aiemmin vaiettu moraalittomuus aiheuttivat sensaation Neuvostoliitossa.
"Helsingin Sanomien" Mikael Fränti kirjoitti elokuvan tv-esityksen alla sen olevan hämmentävä, lohduton ja näköalaton neuvostoelokuva, joka ”nakertaa yleviltä neuvostotunteilta viimeisiä rippeitä”. Hänestä se on elokuvallisena suorituksena keskinkertainen, eikä länsimainen katsoja jaksa pitää elokuvan tarinaa tai ongelmanasetteluja kovin tuoreina.
"The New York Timesin" kriitikot valitsivat "Pikku Veeran" vuonna 2004 yhdeksi kaikkien aikojen tuhannesta parhaasta elokuvasta maailmassa.
Wee-Chon

Wee-Chon eli Highland Frise on valkoisen länsiylämaanterrierin ja bichon frisén risteymänä saatu valkoturkkinen koirarotu. Wee-Chon on valkoinen ja joskus kiharaturkkinen. Sillä on mustat nappisilmät ja melko lyhyt häntä. Wee-Chon on leikkisä, energinen ja aktiivinen rotu. Se rakastaa lenkkeilyä, mutta pitää myös rapsutustuokioista. Wee-Chon-koiran korvat voivat olla pystyt tai lurpat riippuen perimästä.
The Barry Sisters

The Barry Sisters oli yhdysvaltalainen laulajaduo, joka tunnettiin juutalaisia kansanlauluja ja jazzia yhdistelevästä musiikistaan.
Ura.
Minnie ja Clara Bagelman syntyivät 1920-luvun alussa New Yorkin Bronxissa aškenasijuutalaisille siirtolaisvanhemmille. Siskokset aloittivat esiintymisuransa lasten radio-ohjelmassa ”Uncle Norman” 1930-luvun alussa. Vuosikymmenen loppupuolella he tekivät ensimmäiset levytyksensä. He alkoivat käyttää taiteilijanimiä Merna ja Claire Barry, ja alkujaan The Bagelman Sisters -nimisen duon nimeksi tuli The Barry Sisters. Vuodesta 1939 lähtien 1950-luvun puoliväliin asti he esiintyivät ”Yiddish Melodies in Swing” -radio-ohjelman vakituisina laulajina levytysuransa ohella. Yhtye myös vieraili usein televisio-ohjelmissa, kuten "The Ed Sullivan Show’"ssa. The Barry Sisters julkaisi viimeisen albuminsa "Our Way" vuonna 1973.
The Barry Sisters levytti vanhaa juutalaista kansanmusiikkia ja jiddiš-teatterin laulelmia, esimerkiksi laulut ”Yiddishe Momme” ja ”Bei Mir Bist Du Schoen”. He lauloivat usein jiddišin kielellä. He esittivät myös jazzstandardeja, kuten kappaleet ”After You’ve Gone” ja ”Them There Eyes”. Heidän on sanottu aloittaneen ”jiddiš-swing”-musiikkigenren.
Merna Barry kuoli vuonna 1976. Clare Barry kuoli vuonna 2014.
Lina Domberg

Lina Domberg (s. 28. lokakuuta 1995 Ruotsi) on ruotsalainen uransa päättänyt jalkapalloilija, joka oli pelipaikaltaan maalivahti. Hän edusti urallaan Damallsvenskan-joukkue KIF Örebroa.
Akrítes

Akrítes (; virallisesti Δημοτική Ενότητα Ακριτών, "Dimotikí Enótita Akritón") on yksi Nestórion kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 669 (vuonna 2011).
Akrítesin kunnallisyksikkö käsittää Nestórion kunnan pohjoisosan Albanian vastaisella rajalla. Sen suurin asutus on Dipotamián kylä. Akrítes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Arrénesin ja Grámoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Akrítesin kunnallisyksikkö muodostuu seuraavista kyläyhdyskunnista ja asutuksista:
Arrénes

Arrénes (; virallisesti Δημοτική Ενότητα Αρρένων, "Dimotikí Enótita Arrénon") on yksi Nestórion kunnan kunnallisyksiköistä ja entinen itsenäinen Kreikan kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 548 (vuonna 2011).
Arrénesin kunnallisyksikkö käsittää Nestórion kunnan eteläosan. Sen suurin asutus on Eptachórin kylä. Arrénes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Akrítesin ja Grámoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Arrénesin kunnallisyksikkö muodostuu seuraavista kyläyhdyskunnista ja asutuksista:
Vóio

Vóio (), antiikin Boion (), on vuori ja vuorijono Píndos-vuoristossa Makedoniassa Pohjois-Kreikassa. Sen korkeus on metriä.
Vóio-vuori sijaitsee Länsi-Makedonian alueella, tarkemmin Kastorián alueyksikön lounaisosassa ja Kozánin alueyksikön länsiosassa. Sen länsipuolella sijaitsee Grámmos-vuori ja lounaispuolella Smólikas-vuori. Vóion kunta on nimetty vuoren mukaan.
Vuoren antiikin aikainen nimi on oletettavasti boiotialaisten heimon ja myös nykyisen Boiotian nimen taustalla.
Amanda Edgren

Amanda Edgren (s. 24. elokuuta 1993 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue Kristianstadsin paidassa. Edgren on edustanut Ruotsin naisten jalkapallomaajoukkuetta yhteensä 5 ottelun verran.
Áskio (kunnallisyksikkö)

Áskio (; virallisesti Δημοτική Ενότητα Άσκιου, "Dimotikí Enótita Áskiou") on yksi Vóion kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 4 002 (vuonna 2011).
Áskion kunnallisyksikkö käsittää Vóion kunnan koillisosan. Se on nimetty seudun Áskio-vuoren mukaan. Kunnallisyksikön suurin asutus on Galatinín kylä. Áskio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Neápolin, Pentálofoksen, Siátistan ja Tsotýlin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Áskion kunnallisyksikkö muodostuu seuraavista kyläyhdyskunnista ja asutuksista:
Avdélla

Avdélla () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Αβδέλλας, "Dimotikí Enótita Avdéllas") ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 280 (vuonna 2011).
Avdéllan kylä sijaitsee linnuntietä noin 28 kilometriä länsilounaaseen Grevenán kaupungista. Avdéllan kunnallisyksikkö käsittää pienen alueen Grevenán kunnan länsiosissa. Avdélla oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Dotsikón, Filippaíoin, Górgianin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Dimítrios Ypsilántis (kunnallisyksikkö)

Dimítrios Ypsilántis (; virallisesti Δημοτική Ενότητα Δημητρίου Υψηλάντη, "Dimotikí Enótita Dimitríou Ypsilánti") on yksi Kozánin kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 2 335 (vuonna 2011).
Dimítrios Ypsilántiksen kunnallisyksikkö käsittää alueen Kozánin kunnan pohjoisosissa. Se on nimetty vapaustaistelija Dimítrios Ypsilántiksen mukaan. Kunnallisyksikön suurin asutus on Pontokómin kylä. Dimítrios Ypsilántis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kozánin kuntaan yhdessä Aianín, Elimeían ja Ellíspontoksen kanssa, jolloin se muuttui uuden kunnan kunnallisyksiköksi.
Kunnallisyksikön osat.
Dimítrios Ypsilántiin kunnallisyksikkö muodostuu seuraavista kyläyhdyskunnista ja asutuksista:
Dotsikó

Dotsikó () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Δοτσικού, "Dimotikí Enótita Dotsikoú") ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 39 (vuonna 2011).
Dotsikón kylä sijaitsee linnuntietä noin 26 kilometriä länsiluoteeseen Grevenán kaupungista. Dotsikón kunnallisyksikkö käsittää pienen alueen Grevenán kunnan luoteisosissa. Dotsikó oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Filippaíoin, Górgianin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Filippaíoi

Filippaíoi () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Φιλιππαίων, "Dimotikí Enótita Filippaíon") ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Koko kunnallisyksikön väkiluku on 179 ja varsinaisen Filippaíoin kylän väkiluku 145 (vuonna 2011).
Filippaíoin kylä sijaitsee linnuntietä noin 23 kilometriä länteen Grevenán kaupungista. Filippaíoin kunnallisyksikkö käsittää pienen alueen Grevenán kunnan läntisissä keskiosissa. Filippaíoi oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Górgianin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Kunnallisyksikön osat.
Filippaíoin kunnallisyksikkö muodostuu seuraavista kyläyhdyskunnista ja asutuksista:
Górgiani

Górgiani (; virallisesti Δημοτική Ενότητα Γόργιανης, "Dimotikí Enótita Górgianis") on yksi Grevenán kunnan kunnallisyksiköistä ja entinen itsenäinen Kreikan kunta. Se sijaitsee Grevenán alueyksikössä Länsi-Makedonian alueella. Kunnallisyksikön väkiluku on 885 (vuonna 2011).
Górgianin kunnallisyksikkö käsittää alueita Grevenán kunnan eteläosissa. Sen suurin asutus on Kranéan kylä. Górgiani oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Irakleótesin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Kunnallisyksikön osat.
Górgianin kunnallisyksikkö muodostuu seuraavista kyläyhdyskunnista ja asutuksista:
Íon Dragoúmis (kunnallisyksikkö)

Íon Dragoúmis (; virallisesti Δημοτική Ενότητα Ίωνος Δραγούμη, "Dimotikí Enótita Íonos Dragoúmi") on yksi Orestídan kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 2 899 (vuonna 2011).
Íon Dragoúmiksen kunnallisyksikkö käsittää Orestídan kunnan itäosan. Se on nimetty Makedonian vapaustaistelijoihin kuuluneen Íon Dragoúmiksen mukaan. Kunnallisyksikön suurin asutus on Kostarázin kylä. Íon Dragoúmis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestídan kunnaksi yhdessä Árgos Orestikón kanssa, jolloin se muuttui uuden kunnan kunnallisyksiköksi.
Kunnallisyksikön osat.
Íon Dragoúmiin kunnallisyksikkö muodostuu seuraavista kyläyhdyskunnista ja asutuksista:
Irakleótes

Irakleótes (; virallisesti Δημοτική Ενότητα Ηρακλεωτών, "Dimotikí Enótita Irakleotón") on yksi Grevenán kunnan kunnallisyksiköistä ja entinen itsenäinen Kreikan kunta. Se sijaitsee Grevenán alueyksikössä Länsi-Makedonian alueella. Kunnallisyksikön väkiluku on 1 890 (vuonna 2011).
Irakleótesin kunnallisyksikkö käsittää Grevenán kunnan pohjoisosan. Sen suurin asutus on Ágios Geórgioksen kylä. Irakleótes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Mesoloúrin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Kunnallisyksikön osat.
Irakleótesin kunnallisyksikkö muodostuu seuraavista kyläyhdyskunnista ja asutuksista:
Kastráki (Kastoriá)

Kastráki (; virallisesti Δημοτική Ενότητα Καστρακίου, "Dimotikí Enótita Kastrakiou") on yksi Kastorián kunnan kunnallisyksiköistä ja entinen itsenäinen Kreikan kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 560 (vuonna 2011).
Kastrákin kunnallisyksikkö, suomeksi ”Pieni linna”, käsittää alueen Kastorián kunnan luoteisosissa Albanian vastaisella rajalla. Sen suurin asutus on Ieropigín kylä. Kastráki oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kleisoúran, Korestían, Makednoín, Mesopotamían ja Vítsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kastrákin kunnallisyksikkö muodostuu seuraavista kyläyhdyskunnista ja asutuksista:
Kastráki

Kastráki (, ; ”Pieni linna”) voi viitata seuraaviin paikkoihin Kreikassa:
Kleisoúra

Kleisoúra () on Kreikan kylä sekä samanniminen Kastorián kunnan kunnallisyksikkö (Δημοτική Ενότητα Κλεισούρας, "Dimotikí Enótita Kleisoúras") ja entinen itsenäinen kunta. Se sijaitsee Kastorián alueyksikössä Länsi-Makedonian alueella. Koko kunnallisyksikön väkiluku on 259 ja varsinaisen Kleisoúran kylän väkiluku 257 (vuonna 2011).
Kleisoúran kylä sijaitsee noin 32 kilometriä itään Kastorián kaupungista. Se on alun perin aromanialaisten kylä. Kleisoúran kunnallisyksikkö käsittää Kastorián kunnan itäosan. 
Kleisoúra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Korestían, Makednoín, Mesopotamían ja Vítsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Kleisoúran kunnallisyksikkö muodostuu seuraavista kyläyhdyskunnista ja asutuksista:
Dimbaza

Dimbaza on kaupunki Etelä-Afrikassa Itä-Kapin provinssissa. Kaupungissa oli noin 21 800 asukasta vuoden 2011 väestönlaskennassa.
Ilmasto.
Dimbazassa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 17 °C ja keskimääräinen sademäärä 650 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 21 millimetriä.
Korestía

Korestía (; virallisesti Δημοτική Ενότητα Κορεστίων, "Dimotikí Enótita Korestíon") on yksi Kastorián kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 672 (vuonna 2011).
Korestían kunnallisyksikkö käsittää Kastorián kunnan pohjoisosan. Sen suurin asutus on Néos Oikismóksen kylä. Korestía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Makednoín, Mesopotamían ja Vítsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Korestían kunnallisyksikkö muodostuu seuraavista kyläyhdyskunnista ja asutuksista:
Livaderó

Livaderó () on Kreikan kylä sekä samanniminen Sérvian kunnan kunnallisyksikkö (Δημοτική Ενότητα Λιβαδερού, "Dimotikí Enótita Livaderoú") ja entinen itsenäinen kyläkunta. Se sijaitsee Kozánin alueyksikössä Länsi-Makedonian alueella. Kylän ja kunnallisyksikön väkiluku on 1 232 (vuonna 2011).
Livaderón kylä sijaitsee linnuntietä noin 32 kilometriä eteläkaakkoon Kozánin kaupungista. Livaderón kunnallisyksikkö käsittää alueen Sérvia-Velventóksen kunnan eteläosissa. Livaderó oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sérvia-Velventóksen kunnaksi yhdessä Kamvoúnian, Sérvian ja Velventóksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Sérvian kuntaa.
Makednoí

Makednoí (; virallisesti Δημοτική Ενότητα Μακεδνών, "Dimotikí Enótita Makednón") on yksi Kastorián kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 3 220 (vuonna 2011).
Makednoín kunnallisyksikkö käsittää alueen Kastorián kunnan eteläosissa Orestiáda-järven eteläpuolella. Sen suurin asutus on Mavrochórin kylä. Makednoí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Korestían, Mesopotamían ja Vítsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Makednoín kunnallisyksikkö muodostuu seuraavista kyläyhdyskunnista ja asutuksista:
Mesoloúri

Mesoloúri () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Μεσολουρίου, "Dimotikí Enótita Mesolouríou") ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 33 (vuonna 2011).
Mesoloúrin pieni kylä sijaitsee Píndos-vuoristossa linnuntietä noin 24 kilometriä länsiluoteeseen Grevenán kaupungista. Mesoloúrin kunnallisyksikkö käsittää pienen alueen Grevenán kunnan läntisissä keskiosissa. Mesoloúri oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Irakleótesin, Perivólin, Samarínan, Smíxin, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.
Elliot (Etelä-Afrikka)

Elliot on kaupunki Etelä-Afrikassa Itä-Kapin provinssissa. Kaupungissa oli noin 14 400 asukasta vuoden 2011 väestönlaskennassa.
Ilmasto.
Elliotissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 15 °C ja keskimääräinen sademäärä 680 millimetriä. Helmikuu on lämpimin kuukausi. Silloin vuorokauden keskilämpötila on noin 19 °C. Viilein kuukausi on heinäkuu, jolloin keskilämpötila on noin 8 °C. Sateisin kuukausi on tammikuu, jolloin sataa keskimäärin noin 100 millimetriä. Heinäkuu puolestaan on kuivin kuukausi. Silloin keskimääräinen sadanta on 13 millimetriä.
Fort Beaufort

Fort Beaufort on kaupunki Etelä-Afrikassa Itä-Kapin provinssissa. Kaupungissa oli noin 25 700 asukasta vuoden 2011 väestönlaskennassa.
Ilmasto.
Fort Beaufortissa on Köppenin ilmastoluokituksen mukaan subtrooppinen aroilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 18 °C ja keskimääräinen sademäärä 500 millimetriä. Tammikuu on lämpimin kuukausi. Silloin vuorokauden keskilämpötila on noin 13 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on maaliskuu, jolloin sataa keskimäärin noin 70 millimetriä. Kesäkuu puolestaan on kuivin kuukausi. Silloin keskimääräinen sadanta on 17 millimetriä.
Can Full of Joy

Can Full of Joy on Emmin kolmas studioalbumi, joka julkaistiin 2. marraskuuta 2005.
Jussi-palkinnot 1978

Jussi-palkinnot 1978 jaettiin 15. toukokuuta 1978 elokuvateatteri Gloriassa. Palkinnot jaettiin elokuville, jotka olivat saaneet ensi-iltansa aikavälillä 1. maaliskuuta 1977 – 28. helmikuuta 1978.
Kristiina Tuura

Kristiina (Tikke) Tuura (s. 10. maaliskuuta 1952 Espoo) on suomalainen taiteilija ja elokuvaohjaaja. Koulutukseltaan hän on taiteen maisteri.
Tuura on opiskellut taideaineita Ruotsissa Göteborgissa, Lahden taideoppilaitoksessa ja 1970-luvulla Taideteollisessa korkeakoulussa. Hän on aluksi työskennellyt elokuva-alalla rekvisitöörinä. Sambiassa tehdyn elokuvan "Rumpu, ruokokitara ja Honda" jälkeen hän alkoi tuottaa ja ohjata dokumenttielokuvia, pääasiassa Afrikassa. Hän on myös työskennellyt Yleisradion Basaari-ohjelmassa toimittajana ja kouluttajana, opettanut maahanmuuttajia ja pakolaisia ohjelman yhteydessä, opettanut Afganistanissa sikäläisiä nuoria naisia tekemään tv-dokumentteja ja Ugandassa sudanilaisia ja kongolaisia pakolaisia mediataidoissa. Hän sai taiteilijaeläkkeen vuonna 2015. Elokuvien lisäksi hän on tehnyt myös tilataidetta, jollaisesta on esimerkki "Pata, sandaali, virkattu teltta", joka oli esillä ensi kerran Turun kulttuuripääkaupungin ohjelmassa vuonna 2011 ja myöhemmin 2013 Helsingissä Stoassa.
Tuuran poika on kuvaaja Kasimir Lehto.
7 (Yonan albumi)

7 on laulaja-lauluntekijä Yonan seitsemäs studioalbumi, joka julkaistiin 21. syyskuuta 2018. Se sijoittui parhaimmillaan sijalle 5 Suomen virallisella listalla ja sijalle 2. fyysisten albumien listalla.
Vastaanotto.
"Helsingin Sanomat" kirjoitti, että siinä, missä Yona oli “aiemmilla levyillään pitänyt selkeästi yhtä esteettistä linjaa kerrallaan, nyt levylle on sisällytetty vähän kaikenlaista. Kokonaisuus rönsyilee ei-toivotulla tavalla. Alkupuolen autotunetettu r’n’b rikkoo mukavasti maanläheistä imagoa, mutta kokonaisuudessa kappaleet kuulostavat ikävän opportunistisilta. Kuin ei olisi oikein osattu päättää, että tehdäänkö laulelmavaikutteista poppia vai tehdäänkö Drake-vaikutteista urbaania nuorisomusiikkia. Sitova teema puuttuu.”
Anna Eriksson (albumi)

Anna Eriksson on iskelmälaulaja Anna Erikssonin esikoisalbumi, joka julkaistiin vuonna 1997. Se nousi Suomen virallisen listan sijalle 15. Albumi on myynyt tuplaplatinan oikeuttavan määrän.
Ehrentempel

Ehrentempel eli kunniatemppelit olivat kaksi Münchenin Königsplatz-aukion itälaidalla vuosina 1935–1947 sijainnutta hautamuistomerkkiä, joihin oli haudattu vuoden 1923 epäonnistuneessa oluttupavallankaappauksessa surmansa saaneet 16 kansallissosialistisen puolueen (NSDAP) ”marttyyriä”.
Kunniatemppelit suunnitteli arkkitehti Paul Ludwig Troost osaksi Königsplatzin itäreunalle rakennettua edustusrakennusten kokonaisuutta. Natsipuolueen johtaja Adolf Hitler tilasi suunnitelman Troostilta jo vuonna 1931, mutta se voitiin toteuttaa vasta natsien noustua Saksassa valtaan pari vuotta myöhemmin. Weimarin tasavallan viranomaiset eivät vuonna 1923 olleet sallineet edes vallankaappausyrityksessä kuolleiden hautaamista yhteishautaan. Kunniatemppelit vihittiin vallankaappausyrityksen 12-vuotispäivänä 9. marraskuuta 1935. Ne sijaitsivat symmetrisesti Königsplatzille johtavan kadun molemmin puolin, myöhemmin valmistuneiden kahden puolueen virastotalon välissä ja samalla vanhan puoluetalon Braunes Hausin vieressä. Temppeleiden tieltä purettiin Königsplartzin vanhimmat rakennukset, muun muassa arkkitehti Karl von Fischerin kotitalo.
Vainajat olivat temppeleissä suurissa valurautaisissa sarkofagimaisissa arkuissa, jotka oli sijoitettu pylväiden ympäröimään avoimeen atrium-tilaan. Kansallissosialistisen opin mukaan kunniatemppeleihin haudatut marttyyrit vartioivat maanpäällisestä haudastaan Saksan kansaa. Königsplatzilla järjestettiin vuosittain puolueen uusien jäsenten valatilaisuuksia, joissa marttyyrivainajat olivat mukana ”veritodistajina”.
Toisen maailmansodan jälkeen amerikkalaisten miehitysjoukkojen komentaja kenraali Dwight Eisenhower määräsi kesäkuussa 1945 poistamaan natsi-ideologiaan liittyneen muistomerkin. Vainajat siirrettiin takaisin alkuperäisiin hautoihinsa ja rauta-arkut sekä soihtumaljat sulatettiin, jotta niistä ei tulisi natsien pyhäinjäännöksiä. Itse temppelit tuhottiin viimein tammikuussa 1947 räjäyttämällä, vaikka myös niiden uusiokäyttöä oli harkittu. Temppeleiden sokkelit ovat edelleen näkyvissä.
Alla fine della notte

Alla fine della notte on italialaisen poplaulaja Neffan viides albumi, joka julkaistiin 9. kesäkuuta 2006.
Kosti Pajari

Kosti Pajari (9. lokakuuta 1887 Parikkala – 17. elokuuta 1955 Helsinki) oli suomalainen kemisti, opettaja, päätoimittaja ja väestönsuojelumies. 
Henkilöhistoria.
Kosti Pajarin vanhemmat olivat kansakoulunopettaja Matti Pajari ja Beata Lemettinen ja puoliso vuodesta 1918 Iiri Helmi Tekla Kock. Pajari tuli ylioppilaaksi 1908 ja valmistui filosofian kandidaatiksi 1913 ja lisensiaatiksi 1943. Filosofian tohtoriksi hän väitteli 1944. Opintomatkoja Pajari teki Keski-Eurooppaan ja Skandinaviaan. 
Hän toimi ensin SOK:n kemiallisen laboratorion assistenttina 1913–1916 ja myöhemmin laboratorion johtajana vuodesta 1916 aina vuoteen 1953 asti. Osuuskauppakurssien tavaraopin luennoija hän oli 1914–1944 ja palopäällystökoulutuksen luennoija 1927–1938. Pajari toimi myös "Kaasuntorjuntalehden" päätoimittajana 1935–1942 ja useiden eri kemiaan sekä väestönsuojeluun liittyvien järjestöjen, seurojen, johtokuntien ja komiteoiden jäsenenä tai puheenjohtajana. 
Sisällissodassa Pajari toimi komppanianpäällikkönä. Suojeluskuntaupseerin tutkinnon hän suoritti 1922 ja insinööriupseeritutkinnon 1930. Sotilasarvoltaan Pajari oli insinöörimajuri (1942).
Anna joulu

Anna joulu on suomalaisen iskelmälaulajan Anna Erikssonin joulualbumi, joka julkaistiin vuonna 1998. Albumi on myynyt kultalevyn oikeuttavan määrän.
Alex Kidd in Miracle World

Alex Kidd in Miracle World () on Segan kehittämä ja julkaisema tasohyppelypeli. Peli julkaistiin Japanissa 1. marraskuuta 1986 Sega Master Systemille ja maailmanlaajuisesti seuraavana vuonna. Peli on Alex Kidd -pelisarjan ensimmäinen.
Pelaaminen.
Pelissä ohjataan Alex Kidd -nimistä taistelutaitoista nuorukaista, jonka tehtävänä on kukistaa ilkeä Janken kätyreineen ja pelastaa Jankenin kidnappaamat prinssi Egle ja hänen morsiamensa prinsessa Lora tarkoituksena estää kuningaskunnan vajoamisen sekasortoon. Alexilla on käytössä vahvat nyrkit, joilla voidaan vihollisten oheella rikkoa kiviä. Pelissä kerätään valuuttaa, jolloin kaupoista voi saada avuksi kulkuneuvoja, kuten moottoripyörän ja helikopterin. Tasojen lopuissa pomotaistelut hoidetaan nyrkkien sijasta kivi, paperi ja sakset -muodossa. Kuoltuaan pelaaja voi jatkaa Game Overin jälkeen peliä hyödyntämällä peliin rakennettua näppäincomboa, mutta mahdollisuus jatkaa riippuu ainan pelissä kerätyn valuutan määrästä. Pelissä ei ole mukana tallennusmahdollisuutta.
Odota mua

Odota mua on suomalaisen iskelmälaulajan Anna Erikssonin kolmas albumi, joka julkaistiin vuonna 1999. Se nousi Suomen virallisen listan sijalle 6, ja pysyi listalla yhteensä 11 viikkoa. Albumi on myynyt platinalevyn oikeuttavan määrän.
Local Hero – kylän sankari

Local Hero – kylän sankari ("Local Hero") on Bill Forsythin käsikirjoittama ja ohjaama brittiläinen draamakomediaelokuva vuodelta 1983. Skottilaiskylästä suuren öljynjalostamohankkeen pyörteissä kertovan elokuvan pääosia näyttelevät Peter Riegert, Denis Lawson, Fulton Mackay ja Burt Lancaster.
Juoni.
Texasilaisen öljy-yhtiön johtaja (Lancaster) lähettää Skotlantiin uutta jalostamoa valmistelemaan alaisensa Mac MacIntyren (Riegert). Tämän tehtävä olisi ostaa muuan skottikylä pois uuden öljynjalostamon tieltä, mutta mies on kuitenkin kiinnostuneempi tähtitaivaasta ja revontulista. Varsinaisiksi päähenkilöiksi nousevat kyläläiset, jotka ovat kenties saamassa luonnonkauniille alueelleen valtavan uuden laitoksen ja itselleen tukun rahaa kullekin.
Vastaanotto.
"Local Hero" sai brittien Bafta-palkintogaalassa parhaan ohjauksen palkinnon (Forsyth). Se oli ehdolla myös parhaaksi elokuvaksi sekä miessivuosasta (Lancaster), kuvauksesta (Chris Menges), leikkauksesta (Michael Bradsell), alkuperäiskäsikirjoituksesta (Forsyth) ja musiikista (Mark Knopfler). Käsikirjoituksen palkitsivat myös yhdysvaltalaiset New York Film Critics Circle ja National Society of Film Critics. Yhdysvaltalainen National Board of Review of Motion Pictures nimesi "Local Heron" vuoden 1983 kymmenen parhaan englanninkielisen elokuvan joukkoon.
"Helsingin Sanomien" Mikael Fränti kirjoitti elokuvan tarjoavan riemukkaita ja hersyviä tilanteita. Hän näki Forsythin komediallisessa otteessa vanhojen Ealing-komedioiden henkeä.
"The New York Timesin" kriitikot valitsivat "Local Heron" vuonna 2004 yhdeksi kaikkien aikojen tuhannesta parhaasta elokuvasta maailmassa. Se valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999.
Kaikista kasvoista

Kaikista kasvoista on Anna Erikssonin viides studioalbumi, joka julkaistiin vuonna 2003. Se nousi Suomen virallisen listan sijalle 7, ja pysyi listalla yhteensä 16 viikkoa. Albumi on myynyt kultalevyn oikeuttavan määrän.
Stand by Me (Ben E. Kingin kappale)

Stand by Me on yhdysvaltalaisten Ben E. Kingin, Jerry Leiberin ja Mike Stollerin kirjoittama balladi, joka julkaistiin Kingin esittämänä singlenä vuonna 1961. "Stand by Me" on Kingin tunnetuin laulu. Single nousi vuonna 1961 Yhdysvaltain singlelistan sijalle 4 ja oli listalla 14 viikon ajan. Vuonna 1987 alkuperäislevytys nousi uudelleen singlelistan kymmenen myydyimmän joukkoon, kun sitä käytettiin Levi’s-farkkujen mainoksessa ja Rob Reinerin menestyselokuvassa "Stand by Me – viimeinen kesä" (1986), jolle se antoi myös nimensä.
Useat tunnetut artistit ovat Kingin jälkeen julkaisseet kappaleesta oman cover-versionsa. Pave Maijanen julkaisi vuonna 1984 "Maijanen"-albumilla kappaleesta suomenkielisen version "Jää mun luo".
"Rolling Stone" -lehti sijoitti "Stand by Men" sijalle 122 kaikkien aikojen 500 parhaan laulun listallaan vuonna 2011.
Stand by Me

Stand by Me voi viitata esimerkiksi seuraaviin asioihin:
Mesopotamía

Mesopotamía (; myös "Mesopotamiá", Μεσοποταμιά) on Kreikan kaupunki sekä samanniminen Kastorián kunnan kunnallisyksikkö (Δημοτική Ενότητα Μεσοποταμίας, "Dimotikí Enótita Mesopotamías") ja entinen itsenäinen kunta. Se sijaitsee Kastorián alueyksikössä Länsi-Makedonian alueella. Koko kunnallisyksikön väkiluku on 4 224 ja varsinaisen Mesopotamían kaupungin väkiluku 2 099 (vuonna 2011).
Mesopotamían pieni kaupunki sijaitsee noin 12 kilometriä länteen Kastorián kaupungista. Sen nimi, suomeksi ”Jokien välissä”, viittaa sijaintiin Aliákmonas- ja Ladopótamos-jokien välissä. Mesopotamían kunnallisyksikkö käsittää alueen Kastorián kunnan länsiosissa.
Mesopotamía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kastorián kuntaan yhdessä Agía Triádan, Ágioi Anárgyroin, Kastrákin, Kleisoúran, Korestían, Makednoín ja Vítsin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Mesopotamían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Pentálofos (Kozáni)

Pentálofos () on Kreikan kylä sekä samanniminen Vóion kunnan kunnallisyksikkö (Δημοτική Ενότητα Πενταλόφου, "Dimotikí Enótita Pentalófou") ja entinen itsenäinen kunta. Se sijaitsee Kozánin alueyksikössä Länsi-Makedonian alueella. Koko kunnallisyksikön väkiluku on 620 ja varsinaisen Pentálofoksen kylän väkiluku 446 (vuonna 2011).
Pentálofoksen kylä, suomeksi ”Viisi kukkulaa”, sijaitsee Vóio-vuoren rinteessä linnuntietä noin 56 kilometriä länsilounaaseen Kozánista. Pentálofoksen kunnallisyksikkö käsittää Vóion kunnan lounaisosan. Pentálofos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Áskion, Neápolin, Siátistan ja Tsotýlin kanssa, jolloin se muuttui uuden kunnan kunnallisyksiköksi.
Kunnallisyksikön osat.
Pentálofoksen kunnallisyksikkö muodostuu seuraavista kyläyhdyskunnista ja asutuksista:
Pentálofos

Pentálofos (, ”Viisi kukkulaa”) voi viitata seuraaviin paikkoihin Kreikassa: